smcproject/ml-wiki-sentences huggingface dataset:
ബൈബിൾ നിയമം കൊലപാതകവും, അപഥസഞ്ചാരവും, സാബത്ത് പാലിക്കാതിരിക്കുക എന്നിവ മുതൽ വിഗ്രഹാരാധന വരെ 36 കുറ്റങ്ങൾക്ക് വധശിക്ഷ വിധിക്കുന്നു.
പക്ഷേ ക്രിസ്തുവിൻ ശേഷമുള്ള കാലത്ത് ജൂത പണ്ഠിതന്മാർ കഠിനമായ ചട്ടങ്ങളാൽ നിരപരാധികളെ വധശിക്ഷയ്ക്ക് വിധേയരാക്കാതിരിക്കാനുള്ള തരം നിയമാവലികളാണ് ഉണ്ടാക്കിയിട്ടുള്ളത്.
പല ജൂത പണ്ഠിതരുടെയും വിശ്വാസത്തിൽ മരണശിക്ഷ നൽകിക്കൂടാ.
മോസസ് മൈമോണിഡസിന്റെ വാദത്തിൽ പൂർണ്ണ ബോധമില്ലാതെ ഒരു നിരപരാധിയെ വധിക്കുന്നത് തെളിവുകൾ എന്തുമാത്രം ആവശ്യമുണ്ട് എന്ന ധാരണകളെ കാലക്രമേണ ദുർബ്ബലമാക്കും  എന്നും ന്യായാധിപന്റെ തന്നിഷ്ടത്തിനനുസരിച്ച് വധശിക്ഷ വിധിക്കപ്പെടും എന്നുമാണ്.
അദ്ദേഹത്തിന്റെ ആഗ്രഹം ജനങ്ങൾക്ക് നിയമത്തോട് ബഹുമാനമുണ്ടാകണമെന്നും വിധികളിലെ തെറ്റുകൾ അത് നഷ്ടപ്പെടുത്തും എന്നുമായിരുന്നു.
ഇവയും കാണുക മനുഷ്യാവകാശം ഇസ്രായേലിൽ മതവും വധശിക്ഷയും ഇസ്രയേലിന്റെ തിരഞ്ഞുപിടിച്ചുള്ള രാഷ്ട്രീയ കൊലപാതകങ്ങൾ അവലംബം ↑ Capital Punishment Worldwide Archived 2009-11-01 at the Wayback Machine .
↑ Mishnah Makot 1:10 ↑ - Conservative Responsa on the Assassination of Rabin ↑ Moses Maimonides, The Commandments, Neg.
290 , at 269–71 (Charles B. Chavel trans., 1967).
വധശിക്ഷ ഇറ്റലിയിൽ പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
വധശിക്ഷ 1889 മുതൽ ഇറ്റലിയിൽ നിരോധിതമായിരുന്നു.
1926 മുതൽ 1947 വരെ ഫാസിസ്റ്റ് സർക്കാരിന്റെ കീഴിലും ജനാധിപത്യം നിലവിൽ വന്ന ശേഷമുള്ള കുറച്ചു കാലവും വധശിക്ഷ നിലവിലുണ്ടായിരുന്നു.
1860-ൽ ഇറ്റലി ഏകീകരിക്കുന്നതിനു മുൻപുള്ള കാലത്ത് നിലവിലുണ്ടായിരുന്ന മിക്ക രാജ്യങ്ങളിലും ( ടസ്കാനി ഒഴികെ) വധശിക്ഷ നിലവിലുണ്ടായിരുന്നു.
ടസ്കാനിയിൽ 1786-ൽ വധശിക്ഷ നിർത്തലാക്കപ്പെട്ടിരുന്നു.
നിലവിലുള്ള ഭരണഘടന വധശിക്ഷ ഉപേക്ഷിച്ചിട്ടുണ്ട്.
1948 ജനുവരി 1-നു ശേഷം വധശിക്ഷ നടപ്പാക്കപ്പെട്ടിട്ടില്ല.
ഇറ്റലിയുടെ ഐക്യത്തിനു മുൻപുണ്ടായിരുന്ന രാജ്യങ്ങളിൽ ആദ്യമായി വധശിക്ഷ നിർത്തലാക്കിയത് ഗ്രാന്റ് ഡച്ചി ഓഫ് ടസ്കാനി എന്ന രാജ്യമാണ്.
1786 നവംബർ 30ന് പിയട്രോ ലിയോപോൾഡോ (ഇദ്ദേഹം പിന്നീട് ഹോളി റോമൻ ചക്രവർത്തിയായി).
വധശിക്ഷയും പീഡനവും ഒരുമിച്ചുപേക്ഷിക്കുന്ന ലോകത്തിലെ ആദ്യത്തെ രാഷ്ട്രമായിരുന്നു ടസ്കാനി.
ഗില്ലറ്റിനുപയോഗിച്ചുള്ള വധശിക്ഷ (1868) ആധുനിക ഇറ്റലിയുടെ പിറവിക്ക് തൊട്ടു പിന്നാലെ നടന്ന സംഭവം
മറ്റ് ഐക്യപൂർവ്വ രാജ്യങ്ങളിൽ വധശിക്ഷ നിലവിലുണ്ടായിരുന്നു.
ഇറ്റലി രാജ്യം (1861–1946) 1860-ൽ രൂപീകൃതമായപ്പോൾ നിയമവ്യവസ്ഥയിൽ ഈ വ്യത്യസ്തത നിലനിന്നു.
വധശിക്ഷ 1889-ലെ പീനൽ കോഡ് പ്രകാരം പ്രാതിനിദ്ധ്യസഭയുടെ രണ്ട് തട്ടുകളിലും ഏതാണ്ടെല്ലാവരും യോജിച്ചാണ് വധശിക്ഷ ഇല്ലാതാക്കിയത്.
സാനാർഡെല്ലി എന്ന മന്ത്രിയായിരുന്നു ഈ അഭിപ്രായം മുന്നോട്ടുവച്ചത്.
രാജാവ് ഉംബർട്ടോ ഒന്നാമൻ 1878 ജനുവരി 18-ന് പൊതു മാപ്പ് പ്രഖ്യാപിച്ചതിനാൽ 1877-നു ശേഷം ഇറ്റലിയിൽ വധശിക്ഷകൾ നടന്നിട്ടുണ്ടായിരുന്നില്ല.
ഈ പൊതു മാപ്പു കാരണം ഗൈടാനോ ബ്രാസ്കി എന്നയാൾ 1900-ൽ രാജാവിനെ വധിച്ച ശേഷം അയാൾക്ക് മരണശിക്ഷ കൊടുക്കാൻ സാധിച്ചില്ല!!!
വധശിക്ഷ സൈനിക പീനൽ കോഡിലും കൊളോണിയൽ പീനൽ കോഡിലും നിലവിലുണ്ടായിരുന്നു.
ഫാസിസം
1926-ൽ ബെനിറ്റോ മുസോളിനി വധശിക്ഷ വീണ്ടും കൊണ്ടുവന്നു.
രാജാവിനെയും, രാജ്ഞിയെയും, രാജ്യാവകാശിയെയും, പ്രധാനമന്ത്രിയെയും വധിക്കാൻ ശ്രമിക്കുന്നവർക്കും, ചാരപ്രവർത്തിക്കും സായുധ കലാപത്തിനും വധശിക്ഷ നൽകാനായിരുന്നു തീരുമാനം.
1931 ജൂലൈ 1-ന് നിലവിൽ വന്ന റോക്കോ കോഡ് കൂടുതൽ കുറ്റകൃത്യങ്ങളുടെ ശിക്ഷയായി വധശിക്ഷ വ്യവസ്ഥ ചെയ്തു.
ചില സാധാരണ കുറ്റങ്ങളും ഇക്കൂട്ടത്തിൽ പെടും.
1940-ൽ രണ്ടാം ലോക മഹായുദ്ധം തുടങ്ങുന്നതുവരെ ഇത് വളരെ വിരളമായേ ഉപയോഗിച്ചിരുന്നുള്ളൂ.
1940-നു മുൻപ് ഒൻപത് വധശിക്ഷകളും യുദ്ധം തുടങ്ങിയ ശേഷം 1943-ൽ ഇറ്റലി കീഴടങ്ങുന്നതുവരെ 17 വധശിക്ഷകളുമാണ് നടപ്പാക്കപ്പെട്ടിട്ടുള്ളത്.
നാസി ജർമനിയിൽ നിയമപരമായി 80,000 വധശിക്ഷകൾ നടന്നിട്ടുണ്ടെന്നോർക്കുക.
സൈനികമല്ലാത്ത കുറ്റങ്ങൾക്ക് അവസാനം വധശിക്ഷ നൽകപ്പെട്ടത് കൊലപാതകം നടത്തിയെന്ന് തെളിഞ്ഞ മൂന്ന് സിസിലിയൻ കള്ളന്മാർക്കായിരുന്നു.
ഇവർ പത്താൾക്കാരെ തല്ലി അവശരാക്കി ജീവനോടെ കിണറ്റിൽ തള്ളുകയായിരുന്നു ചെയ്തത്.
പ്രസിഡന്റ് എൻറിക്കോ ഡെ നിക്കോള അവരുടെ വധശിക്ഷ ഇളവു ചെയ്യാൻ വിസമ്മതിച്ചു.
1947 മാർച്ച് 4-ന് ഇവരെ ഫയരിംഗ് സ്ക്വാഡുപയോഗിച്ച് ട്യൂരിനു സമീപം വധിച്ചു.
ഇതായിരുന്നു ഇറ്റലിയിൽ നടന്ന അവസാന വധശിക്ഷകൾ.
1947 ഡിസംബർ 27-ന് അംഗീകരിക്കപ്പെടുകയും 1948 ജനുവരി 1-ന് നിലവിൽ വരുകയും ചെയ്ത ഇറ്റലിയുടെ ഭരണഘടന സമാധാനകാലത്ത് സൈനികവും സിവിലുമായ എല്ലാ കുറ്റങ്ങൾക്കും വധശിക്ഷ നിർത്തലാക്കി.
വധശിക്ഷ നിർത്തലാക്കൽ നടപ്പായത് 1948 ജനുവരി 22-ലെ ഡിക്രിയിലൂടെയാണ്.
മിലിട്ടറി പീനൽ കോഡിൽ വധശിക്ഷ പിന്നീടും നിലവിലുണ്ടായിരുന്നു.
രാജ്യത്തെ വഞ്ചിക്കുകയോ, യുദ്ധഭൂമിയിൽ നടക്കുന്ന കുറ്റങ്ങൾക്കോ ആയിരുന്നു വധശിക്ഷ വ്യവസ്ഥ ചെയ്തിരുന്നത്.
ഈ നിയമപ്രകാരം ഒരു വധശിക്ഷയും നടന്നിട്ടില്ല.
1994 ഒക്ടോബർ 13-ന് വധശിക്ഷ പൂർണ്ണമായും ഒഴിവാക്കപ്പെട്ടു.
ജീവപര്യന്തമാണ് ഇപ്പോൾ ഇറ്റലിയിൽ നിലവിലുള്ള ഏറ്റവും കൂടിയ ശിക്ഷ.
2007-ൽ ഒരു ഭരണഘടനാ ഭേദഗതി നടപ്പിൽ വന്നു.
ഭരണഘടനയുടെ ആർട്ടിക്കിൾ 27-ൽ മാറ്റം വരുത്തി വധശിക്ഷ പൂർണ്ണമായി ഒഴിവാക്കി.
നിർത്തലാക്കുന്നതിനു മുൻപ് ഭരണഘടനയുടെ ആർട്ടിക്കിൾ 21 വധശിക്ഷ അനുവദിച്ചിരുന്നു.
ഇത് പിന്നീട് എടുത്തു കളഞ്ഞു.
മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ 13-ആം പ്രോട്ടോക്കോൾ അംഗീകരിക്കുന്ന കരട് നിയമം 2008 ഒക്ടോബർ 9-ന് സെനറ്റ് അംഗീകരിച്ചു.
ഇത് ചേംബർ ഓഫ് ഡെപ്യൂട്ടീസ് സെപ്റ്റംബർ 24-ന് അംഗീകരിച്ചിരുന്നു.
2009 മാർച്ച് മൂന്നിന് നിയമം റാറ്റിഫൈ ചെയ്യപ്പെട്ടു.
ഇറ്റലി വധശിക്ഷ നിർത്തലാക്കിയ ശേഷം മരണശിക്ഷയ്ക്കെതിരായി ശക്തമായ നിലപാടാണെടുക്കുന്നത്.
പകുതിയിൽ താഴെ ഇറ്റലിക്കാരേ സദ്ദാം ഹുസൈന്റെ വധശിക്ഷയോട് യോജിച്ചുള്ളൂ.
ഇറ്റലി ഐക്യരാഷ്ട്രസഭ വധശിക്ഷ നിരോധിക്കണം എന്ന വാദം മുന്നോട്ടുവച്ചിരുന്നു.
മുൻ ഇറ്റാലിയൻ വിദേശകാര്യ മന്ത്രി മാസ്സിമോ ഡി'അലേമ വധശിക്ഷ ലോകത്തിൽ നിർത്തലാക്കുന്നതിനായി ശ്രമിക്കുന്നതാണ് അടുത്ത പടി എന്ന് പറഞ്ഞിട്ടുണ്ട്.
വധശിക്ഷ ഉഗാണ്ടയിൽ പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
ഉഗാണ്ടയിൽ വധശിക്ഷ നിയമപരമായി നൽകാവുന്ന ശിക്ഷയാണ്.
ജയിൽ റിക്കാർഡുകൾ പ്രകാരം 1938-നു ശേഷം ഒരു സ്ത്രീ സഹിതം 377 ആൾക്കാരെ നിയമപ്രകാരം ഉഗാണ്ടയിൽ തൂക്കിക്കൊന്നിട്ടുണ്ട്.
ഈദി അമിന്റെ ഭരണകാലത്ത് 71 ആൾക്കാരെ നിയമപരമായി ശിക്ഷിച്ചിട്ടുണ്ടെങ്കിലും ആയിരക്കണക്കിനാൾക്കാരെ നിയമത്തിനു വെളിയിൽ വധിച്ചിട്ടുണ്ട്.
2005-ലാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്.
15 കുറ്റങ്ങൾക്ക് ഉഗാണ്ടയുടെ പീനൽ കോഡനുസരിച്ച് വധശിക്ഷ നൽകാം.
ഇതിലെ ഒൻപതു കുറ്റങ്ങൾ രാജ്യദ്രോഹം എന്ന ഗണത്തിൽ പെടുത്താം.
ബലാത്സംഗം, കൊലപാതകം, അക്രമത്തോടെയുള്ള മോഷണം, അക്രമത്തോടെയുള്ള തട്ടിക്കൊണ്ടുപോകൽ എന്നീ കുറ്റങ്ങൾക്ക് വധശിക്ഷ നൽകാവുന്നതാണ്.
ആറുതരം രാജ്യദ്രോഹക്കുറ്റങ്ങൾക്ക് വധശിക്ഷ നിർബന്ധമാണ്.
ഭരണഘടനയുടെ 22-ആം വകുപ്പുപ്രകാരം നിയമപ്രകാരമുള്ള കോടതിയുത്തരവും മേൽക്കോടതിയുടെ അംഗീകാരവും ഇല്ലാതെ ആരെയും വധിക്കാൻ പാടില്ല.
1995-ലെ ഭരണഘടന പ്രകാരം മാപ്പു നൽകാനുള്ള അധികാരം പ്രസിഡന്റിനുണ്ട്.
2001-ൽ ഭരണഘടന പുതുക്കുന്നതിന്റെ സാദ്ധ്യത പരിശോധിക്കാൻ ഒരു കമ്മിറ്റിയെ പ്രസിഡന്റ് യോവേരി മൂസെവേനി നിയമിക്കുകയുണ്ടായി.
ജയിലുദ്യോഗസ്ഥർ വധശിക്ഷയുടെ നടത്തിപ്പ് മാനസികസംഘർഷമുണ്ടാക്കുന്നതാണെന്നും അതിനാൽ വധശിക്ഷയ്ക്കു പകരം മരണം വരെയുള്ള തടവ് നടപ്പിലാക്കണമെന്നും ഈ കമ്മിറ്റിയോട് അഭ്യർത്ഥിച്ചു.
2004 ഡിസംബറിലാണ് റിപ്പോർട്ട് സമർപ്പിക്കപ്പെട്ടത്.
പാർലമെന്റ് 2002-ൽ തീവ്രവാദത്തിന് വധശിക്ഷ നിർബന്ധമായും (ഏതു തരം തീവ്രവാദപ്രവർത്തനത്തനും) നൽകാൻ നിയമമുണ്ടാക്കി.
ന്യായാധിപന് തോന്നുന്നപക്ഷം കുറഞ്ഞ ശിക്ഷ നൽകാവുന്നതാണ്.
2005 ജൂൺ 14-ന് ഭരണഘടനാകോടതി വധശിക്ഷ നിയമവിധേയമാണെന്നും എങ്കിലും ചില കുറ്റങ്ങൾക്ക് നിർബന്ധമായും വധശിക്ഷ നൽകുന്നത് നിയമപരമല്ലെന്നും വിധിച്ചു.
2006 ഡിസംബറിൽ 566 പേർ ഉഗാണ്ടയിൽ വധശിക്ഷ കാത്തു കഴിയുന്നുണ്ടായിരുന്നു.
ഇതിൽ പലരും 10 വർഷത്തിൽ കൂടുതലായി വധശിക്ഷ കാത്തു കഴിയുകയായിരുന്നു.
2008 ഡിസംബർ 18-നു 2010 ഡിസംബർ 21-നും വധശിക്ഷ നിറുത്തലാക്കാനുദ്ദേശിച്ച് ഐക്യരാഷ്ട്ര സഭയുടെ പൊതുസഭയിൽ അവതരിപ്പിക്കപ്പെട്ട പ്രമേയങ്ങൾക്കെതിരേയാണ് ഉഗാണ്ട വോട്ടുചെയ്തത്.
വധശിക്ഷ എസ്തോണിയയിൽ ഇംഗ്ലീഷ് വിലാസം https://ml.wikipedia.org/wiki/Capital_punishment_in_Estonia പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
വധശിക്ഷ നിർത്തലാക്കിയ രാജ്യമാണ് എസ്തോണിയ .
1991 സെപ്റ്റംബർ 11-നാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്.
കൊലപാതകക്കുറ്റത്തിന് ശിക്ഷിക്കപ്പെട്ട റൈൻ ഓറുസ്റ്റെ എന്നയാളെ കഴുത്തിനു പിന്നി‌ൽ വെടിവച്ച് കൊല്ലുകയായിരുന്നു.
1998 മാർച്ച് 18-ന് മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ ആറാം പ്രോട്ടോക്കോളിൽ ഒപ്പുവച്ചതോടെ ഇവിടെ വധശിക്ഷ പൂർണ്ണമായി ഇല്ലാതെയായി.
1920 ഫെബ്രുവരി 1 മുതൽ 1940-ൽ സോവിയറ്റ് യൂണിയനിൽ ലയിക്കുന്നതുവരെ മരണശിക്ഷ വിധിക്കപ്പെടുന്നവർക്ക് ശിക്ഷാരീതി തിരഞ്ഞെടുക്കാനുള്ള അവകാശമുണ്ടായിരുന്നു.
വിഷം കുടിച്ച് ആത്മഹത്യ ചെയ്യുകയോ തൂക്കിലേറ്റപ്പെടുകയോ ആയിരുന്നു ലഭ്യമായ മാർഗ്ഗങ്ങൾ.
മരണ വിധി വായിച്ചുകേൾപ്പിച്ച ശേഷം വിഷം കുടിച്ച് ആത്മഹത്യ ചെയ്യാൻ താ‌ല്പര്യമുണ്ടോ എന്ന് ചോദിക്കുകയും ഇല്ല എന്നാണ് ഉത്തരമെങ്കിൽ അഞ്ച് മിനിട്ടിനുള്ളിൽ തൂക്കിലേറ്റുകയുമാണ് ചെയ്യേണ്ടതെന്ന് വ്യവസ്ഥയുണ്ടായിരുന്നു.
നാഷണൽ ഹെൽത്ത് ബോർഡിനായിരുന്നു വിഷം എന്തുവേണമെന്ന് തിരഞ്ഞെടുക്കാനുള്ള അധികാരം.
എട്ടുപേരുള്ള ഫയറിംഗ് സ്ക്വാഡുപയോഗിച്ചായിരുന്നു സൈനിക കുറ്റവാളികളുടെ ശിക്ഷ നടപ്പാക്കിയിരുന്നത്.
വധശിക്ഷ ഐവറി കോസ്റ്റിൽ
ഐവറി കോസ്റ്റിൽ 2000-ൽ വധശിക്ഷ നിറുത്തലാക്കി.
വധശിക്ഷ നടത്താൻ നിയമമുണ്ടായിട്ടും 1960-ൽ സ്വാതന്ത്ര്യം കിട്ടിയ ശേഷം ഇവിടെ ഒരാൾക്കും മരണശിക്ഷ നൽകപ്പെട്ടിട്ടില്ല.
സെറിറ്റോസ്
സെറിറ്റോസ് , (സ്പാനിഷിൽ, ചെറിയ കുന്നുകൾ) അമേരിക്കൻ ഐക്യനാടുകളിലെ കാലിഫോർ ണിയ സംസ്ഥാനത്തെ ലോസ്‍ ആഞ്ചലസ് കൌണ്ടിയിലുള്ള ഒരു സമ്പന്ന നഗരമാണ്.
ഈ പ്രദേശത്തെ ഡയറി ഫാമുകളുടെ ആധിക്യത്താൽ ഈ നഗരം മുമ്പ് "ഡയറി വാലി" എന്നറിയപ്പെട്ടിരുന്നു.
തെക്കുകിഴക്കൻ ലോസ് ആഞ്ചലസിലെ നിരവധി പ്രവേശനകവാട നഗരങ്ങളിലുൾപ്പെടുന്നതും ലോസ് ആഞ്ചലസ് കൌണ്ടിയുടെ നഗരപ്രാന്തത്തിലുളളതുമാണ് സെറിറ്റോസ്.
1956 ഏപ്രിൽ 24 നാണ് ഈ നഗരം സംയോജിപ്പിക്കപ്പെട്ടത്.
2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 49,041 ആയിരുന്നു.
ഓഫീസ് ഓഫ് മാനേജ്‍മെൻറ് ആൻഡ് ബജറ്റിനാൽ രൂപീകരിക്കപ്പെട്ടതുപ്രകാരം ഇത് ലോസ് ഏഞ്ചൽസ്-ലോങ് ബീച്ച്-അനഹൈം, കാലിഫോർണിയ മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ്.
സെറിറ്റോസിലെ യഥാർത്ഥ നിവാസികൾ തോൻഗ്വ (or "People of the Earth") വിഭാഗത്തിൽപ്പെട്ട  അമേരിക്കൻ ഇന്ത്യൻ വംശജരായിരുന്നു.
സമീപത്തായി റോമൻ കാത്തലിക് മിഷനായ "മിഷൻ സാൻ ഗബ്രിയേൽ അർക്കാൻഗൽ" സ്ഥാപിക്കപ്പെട്ടതിനുശേഷം സ്പെയിനിൽ നിന്നുള്ള കുടിയേറ്റക്കാർ താൻഗ്വ ജനങ്ങളുടെ പേര് ഗബ്രിയേലെനോസ് എന്നാക്കി മാറ്റി.
"ഗബ്രിയേലെനോസ്" തെക്കൻ കാലിഫോർണിയ ഇന്ത്യക്കാരിലെ ഒരു പ്രബല വിഭാഗവും ഈ മേഖലയിലെ വളരെ അഭിവൃദ്ധി പ്രാപിച്ച ജനങ്ങളുമായിരുന്നു.
ഗബ്രിയേലെനോസ് പ്രദേശത്തുനിന്നകലെനിന്നു മൃഗങ്ങളെ വേട്ടയാടിയും ചെടികളിൽനിന്നും ഭക്ഷണം ശേഖരിക്കുകയും ഓക്‌ വൃക്ഷത്തിന്റെ കായ്‌ പൊടിച്ച് മുഖ്യാഹാരമായി ഉപയോഗിക്കുകയും ചെയ്തിരുന്നു.
ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 8.9 ചതുരശ്ര മൈൽ ആണ് (23 കി.മീ 2 ).
അതിൽ 8.7 ചതുരശ്ര മൈൽ (23 കി.മീ 2 ) കരുഭൂമിയും ബാക്കി 0.1 ചതുരശ്ര മൈൽ (0.26 കിമീ 2 ) (1.48 ശതമാനം ഭാഗം) ജലവുമാണ്.
സെറോ എൽ കോപ്പെ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Cerro_El_Copey_National_Park
സെറോ എൽ കോപ്പെ ദേശീയോദ്യാനം ( Spanish : Parque nacional Cerro El Copey ) കരീബിയൻ ദ്വീപായ മാർഗരിറ്റയുടെ കിഴക്കുഭാഗത്തായി സ്ഥിതിചെയ്യുന്നതും, വെനിസ്വേലയിലെ പർവ്വതങ്ങളുടെ ആധിക്യമുള്ള പ്രദേശമായ ന്യൂവാ എസ്പാർട്ട സംസ്ഥാനത്തു സ്ഥിതിചെയ്യുന്നതുമായ ദേശീയോദ്യാനപദവി ലഭിച്ച ഒരു സംരക്ഷിത പ്രദേശമാണ്.
സെറോ എൽ കോപ്പേ-ജോവിറ്റോ വില്ലാൽബ ദേശീയോദ്യാനമെന്ന പേരിലും ഇതറിയപ്പെടുന്നു.
സെറോ എൽ മ്യൂർട്ടോ ഇംഗ്ലീഷ് വിലാസം https://ml.wikipedia.org/wiki/Cerro_El_Muerto സ്ഥാനം
അർജന്റീനയുടെയും ചിലിയുടെയും അതിർത്തിയിലുള്ള ഒരു താഴ്വര അഥവാ പ്രദേശമാണ് സെറോ എൽ മ്യൂർട്ടോ (ചിലപ്പോൾ എൽ മ്യുർട്ടോയെ പൂർണ്ണമായും ഡെഡ് വൺ എന്ന് വിവർത്തനം ചെയ്യുന്നു).
6,510 metres (21,358 ft) .
കോപ്പിയാപെ പ്രവിശ്യയിലെ അറ്റകാമ മേഖലയിലാണ് പുനാ ഡി അറ്റകാമയിൽ ഇത് സ്ഥിതിചെയ്യുന്നത്.
ഇതിന് എല്ലാ വർഷവും വിരലിലെണ്ണാവുന്ന ശ്രമങ്ങൾ മാത്രമേ ലഭിക്കൂ, മിക്കതും ചിലിയൻ ഭാഗത്തുനിന്നുള്ളവയാണ്.
ഇതിനു 6488 മീറ്റർഔദ്യോഗിക ഉയരം, ഉണ്ട് എന്നാൽ,  ലഭ്യമായ  ഡിജിറ്റൽ എലിവേഷൻ മോഡലുകൾ, ആയ a href="https://en.wikipedia.org/wiki/SRTM" rel="mw:ExtLink" title="SRTM" class="mw-redirect cx-link" data-linkid="64" /a ), ആസ്റ്റർ (6490 മീ ),അടിസ്ഥാനമാക്കി ) കൂടുതൽ ഉയരം അവകാശ്പ്പെടുന്നു.
, മാക്സിമോ കൗച് 2010 ഡിസംബറിൽ 6519 മീറ്റർ രേഖപ്പെടുത്തി.
ചുരുക്കത്തിൽ എൽ മ്യൂർട്ടോ   സമുദ്ര നിരപ്പിൽ നിന്നും ഏകദേശം 6510 മീറ്റർ ഉയരത്തിൽ ആണ്.
ഏറ്റവും അടുത്തുള്ള കീ കോളിന്റെ ഉയരം 4414 മീറ്ററാണ് .
അതിനാൽ അതിന്റെ വെത്യാസം 2096 മീറ്ററാണ് .
ആധിപത്യ സമ്പ്രദായത്തെ അടിസ്ഥാനമാക്കി മ്യൂർട്ടോയെ പരിധി അല്ലെങ്കിൽ വിസ്തീർണ്ണം എന്ന് പട്ടികപ്പെടുത്തിയിട്ടുണ്ട് അതിന്റെ ആധിപത്യം 32.2% ആണ്.
ഇതിന്റെ പാരന്റ് പീക്ക് ഓജോസ് ഡെൽ സലാഡോയും ടോപ്പോഗ്രാഫിക് ഇൻസുലേഷൻ 8 കിലോമീറ്ററുമാണ് .
2014 ൽ സുസെയ്ൻ ഇമ്പർ നടത്തിയ ഗവേഷണത്തിലാണ് ഈ വിവരങ്ങൾ ലഭിച്ചത്.
തെക്കൻ വേനൽക്കാലത്ത് സെറോ എൽ മ്യൂർട്ടോയുടെ പടിഞ്ഞാറൻ ചരിവുകൾ ഇതും കാണുക അർജന്റീനയിലെ പർവതങ്ങളുടെ പട്ടിക പുറംകണ്ണികൾ മ്യുർട്ടോയെക്കുറിച്ചുള്ള എലവേഷൻ വിവരങ്ങൾ മ്യുർട്ടോയിലെ കാലാവസ്ഥാ പ്രവചനം ടാഗിയോ ഡോട്ട് കോമിൽ സെറോ എൽ മ്യൂർട്ടോ പരാമർശങ്ങൾ ↑ SummitPost: El Muerto ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} :  CS1 maint: numeric names: authors list ( link )
സെറോ കോറ ദേശീയോദ്യാനം
സെറോ കോറ ദേശീയോദ്യാനം , പരാഗ്വേയിലെ ഏറ്റവും വലിയ സംരക്ഷിത പ്രദേശമാണ്.
ഈ ഉദ്യാനത്തിൻറെ വിസ്തീർണ്ണം  5,538 ഹെക്ടറാണ്.
ബ്രസീലിൻറെ അതിർത്തിയിൽ, ഡിപാർട്ട്മെൻറ് തലസ്ഥാനമായ പെട്രോ ജുവാൻ കാബല്ലെറോ യിൽനിന്ന് 45 കിലോമീറ്റർ ദൂരത്തിൽ ആമാമ്പേ ഡിപ്പാർട്ട്മെൻറിലാണ് ഇതു സ്ഥിതിചെയ്യുന്നത്.
1976 ഫെബ്രുവരി 11 ന് രൂപീകരിക്കപ്പെട്ട സെറോ കോറ, ഒരു പ്രകൃതിദത്ത റിസർവ്വും അതുപോല തന്നെ ചരിത്രപ്രാധാന്യമുള്ള ഒരു പ്രദേശവുമാണ്.
1870 മാർച്ച് 1-ന് പരാഗ്വേ യുദ്ധത്തിന്റെ അവസാന പോരാട്ടം നടന്ന സ്ഥലമായിരുന്നു ഈ പ്രദേശം.
നിരവധി ചരിത്ര സ്മാരകങ്ങൾ, മ്യൂസിയം, അക്വിഡാബാൻ നദിയിലെ ഒരു വിനോദ കേന്ദരം എന്നിവയും ഇവിടെ സ്ഥിതി ചെയ്യുന്നു.
ചരിത്ര പശ്ചാത്തലത്തിന് പുറമേ, പ്രദേശത്തിന് ചുറ്റുമുള്ള കുന്നിൻ ചെരുവുകളിലെ ഗുഹകളിൽ കാണപ്പെടുന്ന പുരാതന ശിലാ ലിഖിതങ്ങൾ  സന്ദർശിക്കുവാൻ നിരവധി സന്ദർശകർ എത്തുന്നു.
സെറോടോണിൻ ഇംഗ്ലീഷ് വിലാസം https://ml.wikipedia.org/wiki/Serotonin
ഒരു നാഡീയപ്രേക്ഷകമാണ് സെറോടോണിൻ .
രാസപരമായി ഇത് 5-ഹൈഡ്രോക്സിട്രിപ്റ്റാമിൻ ആണ്.
ട്രിപ്റ്റോഫാൻ എന്ന അമിനോഅമ്ലത്തിൽ നിന്നാണ് ഇത് രൂപപ്പെടുന്നത്.
പ്ലേറ്റലറ്റുകൾ, അന്നപഥം, മാസ്റ്റ് കോശങ്ങൾ, കേന്ദ്രനാഡീവ്യവസ്ഥ എന്നിവിടങ്ങളിലാണ് ഇത് പ്രധാനമായും കാണപ്പെടുന്നത്.
സന്തോഷം, സന്തുഷ്ടി എന്നീ വികാരങ്ങൾ രൂപ്പെടുത്തുന്നതിൽ സെറോടോണിന് പങ്കുണ്ട്.
ചെറുകുടലിന്റെ ചലനത്തിന് സഹായിക്കത്തക്ക തരത്തിൽ മനുഷ്യശരീരത്തിലെ 90% വും സെറോടോണിൻ കാണപ്പെടുന്നത് ദഹനപഥത്തിലെ എന്ററോക്രോമഫിൻ കോശങ്ങളിലാണ്.
വിശപ്പ് , മാനസികനില, ഉറക്കം എന്നീ അവസ്ഥകളും നിയന്ത്രിക്കുന്നതിൽ സെറോടോണിന് പങ്കുണ്ട്.
ഓർമ്മ , പഠനം എന്നീ പ്രക്രിയകളിലും സെറോടോണിൻ പങ്കെടുക്കുന്നു.
പ്ലേറ്റലറ്റുകൾ ദഹനവ്യൂഹത്തിൽ നിന്ന് സെറോടോണിനെ ആഗിരണം ചെയ്ത് സംഭരിക്കുന്നു.
രക്തക്കട്ട രൂപപ്പെുമ്പോൾ സെറോടോണിൻ സ്രവിക്കപ്പെടുകയും ഇത് രക്തക്കുഴലുകളെ സങ്കോചിപ്പിക്കുകയും ചെയ്യും.
രക്തം കട്ടപിടിക്കുന്നതിനും രക്തനഷ്ടം ഒഴിവാക്കുന്നതിനും ഇത് സഹായിക്കുന്നു.
കൂടാതെ മുറിവുണക്കുന്നതിനും സെറോടോണിൻ കാര്യമായ പങ്ക് വഹിക്കുന്നു.
ഉപാപചയം
കരളിലാണ് സെറോടോണിന്റെ ഉപാപചയം മുഖ്യമായും നടക്കുന്നത്, മോണോഅമൈൻ ഓക്സിഡേയ്സ് എന്ന രാസാഗ്നി ആദ്യം സെറോടോണിനെ ആൽഡിഹൈഡ് ആക്കിമാറ്റുന്നു.
ആൽഡിഹൈഡ് ഡീഹൈഡ്രോജിനേയ്സ് എന്ന രാസാഗ്നി ഇതിനെ 5-HIAA (ഹൈഡ്രോക്സി ഇൻഡോൾ അസറ്റിക് ആസിഡ് ) ആക്കിമാറ്റുന്നു.
വൃക്കകളിലൂടെ ഇത് വിസർജ്ജിക്കപ്പെടുന്നു.
ജന്തുക്കളിൽ മാത്രമല്ല, സസ്യങ്ങളിലും ഫംഗസുകളിലും സെറോടോണിനുണ്ട്.
ഷഡ്പദങ്ങളിലെ വിഷത്തിലും സസ്യങ്ങളുടെ മുള്ളിലും ഇതിന്റെ സാന്നിദ്ധ്യം വേദനയുണ്ടാക്കുന്നു.
ചിലയിനം അമീബകൾ സെറോടോണിനെ ഉത്പാദിപ്പിക്കുകയും വയറിളക്കത്തിന് കാരണമാകുകയും ചെയ്യുന്നു.
{Reflist} ↑ {{ cite journal }} :  CS1 maint: multiple names: authors list ( link ) ↑ ↑ ↑ Young SN (2007).
"How to increase serotonin in the human brain without drugs".
Rev. Psychiatr.
Neurosci.
32 (6): 394–99.
PMC 2077351.
PMID 18043762 .
↑ ടെക്സ്റ്റ്ബുക്ക് ഓഫ് ബയോകെമിസ്ട്രി, ഡി.എം. വാസുദേവൻ, ശ്രീകുമാരി.
എസ്, 5 എഡിഷൻ, പേജ് 210, ജേപീ പബ്ലിക്കേഷൻ
സെറിബ്രൽ പാൾസി
ചെറുപ്പകാലത്ത് കാണപ്പെട്ട് തുടങ്ങുന്ന ഒരു ചലനവൈകല്യമാണ് സെറിബ്രൽ പാൾസി (സി.പി) .
ഇതിൻറെ ലക്ഷണങ്ങളും അടയാളങ്ങളും വ്യക്തികൾക്കും പഴക്കത്തിനുമനുസരിച്ച് വ്യത്യസ്ഥമായി കാണപ്പെടുന്നു .
സ്വാധീനക്കുറവ്, പേശികൾ മുറുകൽ, ബലക്കുറവ്, വിറയൽ എന്നിവയൊക്കെ സാധാരണയായി കാണപ്പെട്ടുവരുന്നു.
സ്പർശനം, കാഴ്ച, കേൾവി, സംസാരം, വിഴുങ്ങൽ എന്നീ കഴിവുകളിലും സെറിബ്രൽ പാൾസി പ്രശ്നങ്ങൾ സൃഷ്ടിച്ചേക്കാം .
സമ പ്രായത്തിലുള്ള മറ്റു കുട്ടികളെ അപേക്ഷിച്ച് ഇഴയാനും ഇരിക്കാനും നടക്കാനും ഈ രോഗമുള്ള കുട്ടികൾക്ക് പ്രയാസമാണ്.
യുക്തിപരമായി ചിന്തിക്കാനും പ്രവർത്തിക്കാനും ചില രോഗികൾക്ക് സാധിക്കാതെ വരുന്നു.
അപസ്മാരവും കാണപ്പെടാറുണ്ട് .
ചലനം, സന്തുലനം, ശരീരഭാവം എന്നിവയെ നിയന്ത്രിക്കുന്ന തലച്ചോറിന്റെ ഭാഗങ്ങളിലെ തകരാറ് മൂലമാണ് സെറിബ്രൽ പാൾസി ഉണ്ടാവുന്നത് .
ഗർഭസ്ഥശിശുവായിരിക്കെ തന്നെയോ ജനിച്ചയുടനെയോ ഇവയുടെ തുടക്കം കാണുന്നത് .
ഇത്തരം പ്രശ്നങ്ങളുടെ മൂലകാരണം ഇപ്പോഴും അവ്യക്തമായി തുടരുന്നു .
ഇരട്ടക്കുട്ടികളുള്ള ഗർഭധാരണം, മാസം തികയാതെയോ പ്രയാസകരമോ ഉള്ള പ്രസവം എന്നിവയും ടോക്സോപ്ലാസ്മോസിസ്, റുബെല്ല എന്നീ അണുബാധകളും സെറിബ്രൽ പാൾസിക്ക് സാധ്യത കൂട്ടുന്നു.
മീഥൈൽമെർക്കുറി പോലുള്ള രാസവസ്തുക്കളുമായുള്ള സമ്പർക്കവും കുഞ്ഞായിരിക്കുമ്പോൾ തലക്കേൽക്കുന്ന ആഘാതങ്ങളും മറ്റു കാരണങ്ങളാണ് .
ജനിതക കാരണങ്ങളും ചെറിയതോതിൽ ഉണ്ടാവാറുണ്ട് .
വിവിധതരം സെറിബ്രൽ പാൾസികൾ
അനുഭവപ്പെടുന്ന ബുദ്ധിമുട്ടുകൾക്കനുസരിച്ച് ഈ രോഗത്തെ ചില ഉപവിഭാഗങ്ങളായും കണക്കാക്കുന്നുണ്ട്.
അറ്റാക്സിക് സെറിബ്രൽ പാൾസി (സ്വാധീനക്കുറവ് പ്രധാന ലക്ഷണമായുള്ളവ), സ്പാസ്റ്റിക് സെറിബ്രൽ പാൾസി (പേശികൾ മുറുകൽ പ്രധാന ലക്ഷണമായവ) എന്നിങ്ങനെ തരംതിരിക്കാറുണ്ട് .
കുട്ടികളുടെ വളർച്ച വിലയിരുത്തിയാണ് രോഗത്തെ തിരിച്ചറിയുന്നത്.
തുടർന്ന് രോഗകാരണങ്ങളെ കണ്ടെത്താനായി രക്തപരിശോധനകളും മെഡിക്കൽ ഇമേജിങ്ങുകളും ഉപയോഗപ്പെടുത്തുന്നു .
അമ്മക്ക് നൽകപ്പെടുന്ന പ്രതിരോധ കുത്തിവെപ്പുകളിലൂടെയും തലക്ക് ആഘാതമേൽക്കാതിരിക്കാനുള്ള കരുതലിലൂടെയും ഒരു പരിധിവരെ സി.പി യെ പ്രതിരോധിക്കാനാവും .
ചികിത്സകളൊന്നും തന്നെ രോഗത്തെ മാറ്റാനായി നിലവിലില്ല.
എന്നാൽ ലക്ഷണങ്ങളെ ചികിത്സിക്കാനുള്ള മരുന്നുകളും സർജറികളും മറ്റു സംവിധാനങ്ങളും ( ഫിസിക്കൽ തെറാപ്പി , ഒക്യുപേഷണൽ തെറാപ്പി , സ്പീച്ച് തെറാപ്പി എന്നിവയൊക്കെ) പ്രശ്നം രൂക്ഷമാകാതിരിക്കാനായി ഉപയോഗിക്കപ്പെടുന്നു .
ഡയസെപാം , ബാക്ലോഫെൻ, ബോട്ടുലിനം ടോക്സിൻ തുടങ്ങിയ മരുന്നുകൾ പേശികൾ മുറുകുന്നത് അയവ് വരുത്താൻ സഹായിക്കും .
പേശികൾ നീട്ടാനും, ഞരമ്പുകൾ ക്രമപ്പെടുത്താനും സർജറികൾ ഉപയോഗിക്കപ്പെടുന്നു.
പുറമേയുള്ള ബലപ്പെടുത്താനും മറ്റുമായുള്ള ബ്രേസിങ്, തുടങ്ങിയ സംവിധാനങ്ങളും ഇവരുടെ ജീവിതം എളുപ്പമാക്കാനായി ഉപയോഗിക്കുന്നു.
ബദൽ ചികിത്സകളും പലരും പരീക്ഷിക്കുന്നുണ്ടെങ്കിലും ശാസ്ത്രീയമായി അവ തെളിയിക്കപ്പെട്ടിട്ടില്ല.
കുട്ടികളിലെ ഏറ്റവും സാധാരണമായ ചലന വൈകല്യമാണ് സെറിബ്രൽ പാൾസി.
10,000 ജനനങ്ങളിൽ 21 കുട്ടികളിൽ സി.പി വരുന്നതായാണ് കണക്കുകൾ കാണിക്കുന്നത് .
ബി.സി. അഞ്ചാം നൂറ്റാണ്ടിലെ ഹിപ്പോക്രാറ്റസിന്റെ കൃതികളിലാണ് കണ്ടെത്തിയതിൽ ആദ്യത്തെ സെറിബ്രൽ പാൾസിയെക്കുറിച്ചുള്ള വിവരണങ്ങൾ രേഖപ്പെടുത്തിയിട്ടുള്ളത് .
19-ആം നൂറ്റാണ്ടിൽ വില്യം ജോൺ ലിറ്റിൽ ഈ അവസ്ഥയെക്കുറിച്ചുള്ള വിപുലമായ പഠനം ആരംഭിക്കുകയും, അന്ന് "ലിറ്റിൽസ് രോഗം" എന്ന് ഈ രോഗം വിളിക്കപ്പെടുകയും ചെയ്തു.
വില്യം ഓസ്ലർ ആണ് ഇതിന് ആദ്യം "സെറിബ്രൽ പാൾസി" എന്ന് പേരിട്ടത്.
ജർമ്മൻ ഭാഷയിൽ നിന്നാണ് ഈ പേര് വന്നത് .
സ്റ്റെം സെൽ തെറാപ്പി ഉൾപ്പെടെ നിരവധി ചികിത്സാരീതികൾ ഇന്നും പരീക്ഷണ ഘട്ടത്തിലാണ് .
അവലംബം 1 2 3 4 5 6 7 8 9 10 11 12 13 14 15 16 17 18 19 20 21 22 1 2 ↑ ↑ ↑ ↑ 1 2 ↑
സെറോഡെർമ ഈ ലേഖനം ജര എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) സെറോഡെർമ ബാധിച്ച കൈവിരലിന്റെ ഉപരിതലം
സെറോഡെർമ (Xeroderma) അഥവാ സെറോഡെർമിയ എന്നത് വരണ്ട ചർമ്മം എന്നതിന്റെ ഗ്രീക്ക് വാക്കാണ്.
ഇൻറെഗുമെന്ററി സിസ്റ്റവുമായി ബന്ധപ്പെട്ട ഒരു അവസ്ഥയാണ് സെറോഡെർമ.
എമോലിയെന്റുകളും മോയിസ്ച്ചറൈസറുകളും ഉപയോഗിച്ചു മിക്ക സെറോഡെർമയും സുരക്ഷിതമായി ചികിത്സിക്കാം.
കാലുകളിൽ, കൈകളിൽ, കൈ വിരലുകളിൽ, വയറിൻറെ വശങ്ങളിൽ, തുടകളിൽ എന്നിവടങ്ങളിലാണ് സാധാരണയായി സെറോഡെർമ കണ്ടുവരുന്നത്.
പുറം ചർമം പൊളിഞ്ഞു വരിക, ചൊറിച്ചിൽ, ചർമം വിണ്ടുകീറൽ എന്നിവയാണ് സെറോഡെർമയുമായി ബന്ധപ്പെട്ടു സ്വതേ കാണാറുള്ള രോഗലക്ഷണങ്ങൾ.
ജീവികളിലെ പ്രധാന അംഗവ്യൂഹങ്ങളിൽ ഒന്നാണ് ചർമ്മം അഥവാ തൊലി.
ശരീത്തിനു കെട്ടുറപ്പു നല്കുവാനും ശരീത്തിന്റെ ശീതോഷ്ണനില കാത്തു സൂക്ഷിക്കുവാനും ചർമ്മം സഹായിക്കുന്നു.
മുഖ്യ വിസർജനാവയവം വൃക്കയാണെങ്കിലും വെള്ളം, ലവണം, സെബം എന്നീ വിസർജന വസ്തുക്കളെയും പുറം തള്ളുവാൻ കെല്പുള്ള ഒരാവരണമാണ് ചർമം.
ചർമ്മഗ്രന്ഥികൾ (സ്വേദം സൃഷ്ടിക്കുന്നവ ഉൾപ്പെടെ), തൂവൽ, രോമം, കൊമ്പ്, നഖങ്ങൾ എന്നിവയെല്ലാം ചർമത്തിൻറെ അവാന്തരാവയവങ്ങളാണ്.
ശീതോഷ്ണനില കാത്തു സൂക്ഷിക്കേണ്ടതിൻറെ ആവശ്യകത കുറയുന്നതോടെ രോമം നഷ്ടപ്പെടാനുള്ള പ്രവണത ചർമത്തിന് ഉണ്ട്.
മനുഷ്യശരീരത്തിൽ കാണപ്പെടുന്ന, ശരീരത്തിനു നിറം നൽകുന്ന തവിട്ടുനിറത്തിലുള്ള വസ്തുവാണ് മെലാനിൻ .
സെറോഡെർമ വളരെ സാധാരണഗതിയിൽ കാണപ്പെടുന്ന ഒരു അവസ്ഥയാണ്.
തണുപ്പ് കാലത്താണ് കൂടുതലായി സെറോഡെർമ കാണപ്പെടുന്നത്.
തണുപ്പ് കാലത്ത് പുറത്തുള്ള തണുത്ത വായുവും അകത്തുള്ള ചൂടു വായുവും ചേർന്നു കുറഞ്ഞ ഊഷ്മാവ് അവസ്ഥ ഉണ്ടാക്കും.
ചർമത്തിൽനിന്നും മോയിസ്ച്ചർ നഷ്ടപ്പെടാൻ ഇതു കാരണമാകും.
അങ്ങനെ ചർമം പൊളിഞ്ഞു വരുകയും വിണ്ടുകീറുകയും ചെയ്യും.
ഇടയ്ക്കിടെ കുളിക്കുന്നതും കൈകൾ കഴുകുന്നതും സെറോഡെർമയ്ക്കു കാരണമാകാം, പ്രത്യേകിച്ചും നിലവാരം കുറഞ്ഞ സോപ്പുകൾ ഉപയോഗിക്കുമ്പോൾ.
വിറ്റാമിൻ എ, വിറ്റാമിൻ ഡി, സിസ്റ്റമിക് ഇൽനസ്, കടുത്ത സൂര്യതാപം ഏൽക്കൽ, ചില മരുന്നുകളുടെ റിയാക്ഷൻ ഇന്നിവയും സെറോഡെർമയ്ക്കു കാരണമാകാറുണ്ട്.
കോളിൻ ഇൻഹിബിറ്റർ കാരണവും സെറോഡെർമ ഉണ്ടാകാം.
വാഷിംഗ്‌ പൌഡർ, ഡിഷ്‌വാഷിംഗ് ലിക്വിഡ് മുതലായ ഡിറ്റർജന്റുകളും സെറോഡെർമയ്ക്കു കാരണമാകാം.
1800-കളിലെ അവസാന കാലത്ത് ജർമൻ ഫാർമസിസ്റ്റുകൾ നിവിയ സ്കിൻ ക്രീം വികസിപ്പിച്ചെടുത്ത ശേഷം ലോകമെമ്പാടുമുള്ള വിവിധ മാർക്കറ്റുകളിൽ വിവിധ തരം മോയിസ്ച്ചറൈസറുകൾ വന്നിട്ടുണ്ട്.
ഇന്ന് വെജിറ്റബിൾ ഓയിലുകൾ / ബട്ടറുകൾ, പെട്രോളിയം ഓയിലുകൾ / ജെല്ലികൾ, ലനോലിൻ മുതലായ വിവിധ ഉത്പന്നങ്ങൾ കൊണ്ട് നിർമിച്ച വിവധ തരം ക്രീമുകളും ലോഷനുകളും സുലഭമാണ്.
മുൻകരുതൽ എന്ന രീതിയിലും അത്തരം ഉത്പന്നങ്ങൾ (സാധാരണയായി രണ്ടു ദിവസത്തിൽ ഒരിക്കൽ) രോഗലക്ഷണമുള്ള ഭാഗത്ത് പുരട്ടാവുന്നതാണ്.
അതിനു ശേഷം ചർമത്തിൽ പതിയെ തട്ടിക്കൊണ്ട് ആ ഭാഗത്തെ ഉണക്കണം, ചർമത്തിലുള്ള നാച്ചുറൽ ലിപിഡുകൾ നഷ്ടപ്പെടാതിരിക്കാനാണ് ഇങ്ങനെ ചെയ്യുന്നത്.
എമോലിയന്റുകളോ ചർമ ലോഷനുകളോ ക്രീമുകളോ രോഗബാധയുള്ള ഭാഗത്ത് സ്ഥിരമായി (സാധാരണയായി എല്ലാ ദിവസങ്ങളിലും) പുരട്ടിയാൽ സെറോഡെർമയിൽനിന്നും മുക്തമാകുന്നതായി കാണപ്പെട്ടിട്ടുണ്ട്.
പ്രത്യേകിച്ചും പെട്രോലാറ്റം, വെജിറ്റബിൾ ഓയിലുകൾ / ബട്ടറുകൾ, മിനറൽ ഓയിലുകൾ തുടങ്ങിയ ഉയർന്ന രീതിയിൽ മോയിസ്ച്ചർ നഷ്ടം തടയുന്ന ഇവയുടെ ഉപയോഗം മികച്ച രീതിയിലുള്ള ഫലങ്ങൾ നൽകിയിട്ടുണ്ട്.